“Bossam: Steal The Fate” & “Mine” Cipta Rekod Peribadi
Dua drama telah mencatat penilaian tertinggi! Pada 23 Mei, drama sejarah Bossam: Steal the Fate lakonan Jung Il Woo dan Yuri telah mencapai penilaian penonton tertinggi setakat ini. Menurut Nielsen Korea (via Soompi), episod terbaru drama tersebut telah merekodkan purata rating sebanyak 7.7 peratus, sekaligus mencipta rekod baru buat drama itu.  Drama Mine lakonan Lee Bo Young dan Kim Seo Hyung turut mencipta rekod peribadi. Episod terbaru drama itu telah merekodkan purata rating sebanyak 8.2 peratus dan menduduki tempat pertama dalam slot waktunya di semua saluran kabel.  Akhir sekali, drama KBS 2TV Revolutionary Sisters sekali lagi melepasi rating 30 peratus dan kekal sebagai rancangan yang paling ramai penonton pada hari minggu. Episod terbaru drama popular itu telah merekodkan purata rating sebanyak 27.6 peratus dan 30.9 peratus untuk dia bahagiannya. 